Darius Olaru este la cel mai bun sezon din carieră în SuperLiga României, având marcate nu mai puțin de 14 goluri în tricoul celor de la FCSB, echipă care este pe primul loc în play-off.
Darius Olaru își dorește să câștige titlul cu FCSB și visează la semifinale la EURO 2024
Căpitanul FCSB-ului este în acest sezon al doilea cel mai important jucător al echipei, după Florinel Coman.
Darius Olaru a punctat de 14 ori în acest sezon de SuperLiga și este o variantă bună pentru linia mediană a echipei naționale de fotbal a României.
Mijlocașul de 26 de ani se află în cantonamentul tricolorilor, care urmează să dispute două partide amicale, cu Irlanda de Nord (22 martie) și Columbia (26 martie).
Aici, Olaru a oferit un interviu pentru FRF TV în care a transmis care sunt obiectivele sale pentru anul 2024, unul dintre acestea fiind cu adevărat îndrăzneț.
"Am un an al cifrelor foarte bun. Mi-am ajutat echipa cu multe goluri şi pase de gol. Mă bucură acest fapt. Finalul perfect de sezon ar fi să câştig campionatul şi să ajung într-o semifinală de EURO. Este presiune la EURO. Nu cred că s-a schimbat. L-am cunoscut la Mediaş, e la fel din prima zi. Îşi doreşte şi munceşte foarte mult pentru a-şi realiza visul. Cred că factorul principal a fost grupul.
Suntem aceeaşi jucători de la convocare la convocarea şi ne-a unit mai mult. Trebuie să fie un prim pas. Ştiam că am avut două turnee finale de U21 , ştiam că vor veni aceste generaţii din spate. Din Nicolae Stanciu aş lua calitatea de lider şi din Drăguşin aş lua ambiţia lui. Nu vreau să mă gândesc la startul sezonului viitor. Am o treabă de terminat la club şi acum am două meciuri la naţională şi trebuie să ne pregătim cât mai bine pentru EURO." - a spus Darius Olaru.
Lotul României pentru amicalele cu Irlanda de Nord și Columbia
PORTARI
Horaţiu MOLDOVAN (Atletico Madrid | Spania, 9/0), Florin NIŢĂ (Gaziantep | Turcia, 19/0), Ştefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAŞI
Andrei RAŢIU (Rayo Vallecano | Spania, 15/1), Cristian MANEA (CFR Cluj, 24/2), Vasile MOGOŞ (CFR Cluj, 4/0), Andrei BURCĂ (Al-Okhdood | Arabia Saudită, 25/1), Radu DRĂGUŞIN (Tottenham | Anglia, 13/0), Adrian RUS (Pafos | Cipru, 19/1), Ionuţ NEDELCEARU (Palermo | Italia, 25/2), Bogdan RACOVIŢAN (Raków | Polonia, 0/0), Nicuşor BANCU (Universitatea Craiova, 34/2), Deian SORESCU (Gaziantep | Turcia, 14/0);
MIJLOCAŞI
CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUŢAN (Ankaragucu | Turcia, 14/1), Darius OLARU (FCSB, 15/0), Adrian ŞUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUŞ (Gaziantep | Turcia, 8/2), Florinel COMAN (FCSB, 12/1);
ATACANŢI
George PUŞCAŞ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
Înainte de participarea la EURO 2024, România va mai disputa, în iunie, două partide amicale, ambele la Bucureşti, pe stadionul Steaua: marţi, 4 iunie, contra Bulgariei, şi sâmbătă, 8 iunie, împotriva reprezentativei din Liechtenstein.
Meciurile României la Euro 2024
România vs Play-off B (17 iunie, Munchen, ora 16:00)
Belgia vs România (22 iunie, Koln, ora 22:00)
Slovacia vs România (26 iunie, Frankfurt, ora 19:00)
Grupele turneului final al Euro 2024
Grupa A: Germania, Ungaria, Scoția, Elveția
Grupa B: Spania, Albania, Croația, Italia
Grupa C: Anglia, Danemarca, Slovenia, Serbia
Grupa D: Franța, Austria, Olanda, Play-off A (Țara Galilor vs Finlanda / Polonia vs Estonia)
Grupa E: Belgia, România, Slovacia, Play-off B (Bosnia vs Ucraina / Israel vs Islanda)
Grupa F: Portugalia, Turcia, Cehia, Play-off C (Georgia vs Luxemburg / Grecia vs Kazahstan)
Cum arată meciurile din barajul de calificare la Euro 2024
Ruta A
Țara Galilor - Finlanda
Polonia - Estonia
Ruta B
Bosnia - Ucraina
Israel - Islanda
Ruta C
Georgia - Luxemburg
Grecia - Kazahstan
De știut:
- Meciurile vor avea loc pe 21 și 26 martie 2024 după sistemul semifinale / finale. Se va juca într-o singură manșă.
- Câștigătoarele din fiecare play-off vor obține calificarea la Euro 2024.